tartuNLP/wikipedia-smugri-20251201 huggingface dataset:
Farsight Vision

Farsight Vision on Ukraina-Eesti kaitsetehnoloogia ettevõte, mis asutati 2023. aastal. Ettevõte arendab tarkvara ja riistvara lahinguvälja luure ja toetamiseks, keskendudes UAV-andmete põhjal tehtavale georuumi analüüsile ja 3D-maastikumudelitele. Ettevõte on ametlikult registreeritud nii Ukrainas kui ka Eestis ning kuulub mitmesse kaitsetehnoloogia klastrisse, sealhulgas , ja Techosystem Defense.
Alates 2024. aastast on ettevõtte lahendusi kasutanud — sealhulgas Ukraina relvajõud, Ukraina rahvuskaart, Ukraina politsei ja Ukraina piirivalve — Venemaa täiemahulise sissetungi kontekstis.
Ajalugu.
Farsight Vision asutati 2023. aastal Viktoriia Jaremtsjuki ja Volodõmõr Nepjuki poolt, kes kohtusid õppides (osa ). Algne idee keskendus vaenlase kaevikute 3D-modelleerimisele ja , vastuseks Ukraina sõjaväelaste soovile mõista paremini Vene kindlustuste struktuuri operatiivseks planeerimiseks. 2024. aasta veebruariks kasutati ettevõtte lahendusi juba ning sama aasta maiks oli ettevõte teinud esimesed müügid.
Suvel 2024 osales Farsight Vision Ukrainas toimunud viiepäevases programmis Extreme Bootcamp, mille korraldas kaitsetehnoloogia idufirmadele mõeldud investorite koalitsioon Darkstar. Koalitsiooni kaasasutaja Ragnar Sassi sõnul hinnati Farsight Visioni osalejate seas kõrgelt. 2024. aasta septembris sai ettevõte Darkstarilt 600 000 euro suuruse investeeringu. See rahastus järgnes varasemale toetusele Freedom Fund VC-lt ja mitmelt äriinglilt.
2024. aasta septembri lõpus esindati ettevõtet Londonis toimunud Resilience Conference'il. Hiljem sõlmis Farsight Vision koostöömemorandumi Ukraina . 2025. aasta mais tutvustas ettevõte oma lahendusi Jaapanis toimunud kaitsetehnoloogia messil DSEI Japan, osana koostööst kaitsetehnoloogia klastriga ja Jaapani ettevõttega , mis toetab Ukraina idufirmade sisenemist Jaapani turule.
2025. aasta kevadel kasutati ettevõtte tehnoloogiaid esmakordselt Eestis ning sama aasta juunis kaasati need Ukraina projekti Victory Drones poolt välja töötatud veebipõhisesse sõjalise väljaõppe kursusesse „Tehnoloogia kasutamine sõja ajal“.
Tooted.
Ettevõte arendab riist- ja tarkvara UAV-seadmetest saadud meediaandmete kogumiseks, töötlemiseks ja analüüsimiseks, sealhulgas elektroonilise sõjapidamise tingimustes. FSV Mapper on autonoomne seade, mis eeltöötleb meediafaile ja edastab need platvormile; see on loodud töötama ebastabiilse ühendusega keskkondades. FSV Navigator on UAV-le paigaldatav navigeerimismoodul, mis tagab lennu stabiilsuse olukordades, kus puudub GPS-ühendus.
FSV Platform.
FSV Platform on georuumi analüüsi ja olukorrateadlikkuse platvorm, mis teisendab elektroonilise sõjapidamise keskkonnas jäädvustatud foto- ja videomaterjali täpseteks ortofotodeks ja 3D-maastikumudeliteks (nn ), mille täpsus on 5–7 cm piksli kohta. Tulemused kuvatakse kihtidena ja on kättesaadavad ka virtuaalreaalsuse rakenduse kaudu.
Platvorm tuvastab automaatselt objekte ja maastiku muutusi ning integreerub olukorrateadlikkuse ja lahinguvälja juhtimissüsteemidega nagu , , Combat Vision, MilChat ja TacticMap.
Smurfid (film)

"Smurfid" (inglise keeles "The Smurfs") on 2011. aastal valminud Ameerika Ühendriikide animafilm.
Filmi režissöör on Raja Gosnell, stsenaristid J. David Stem, David N. Weiss, Jay Scherick ja David Ronn. Filmi tootjad on Columbia Pictures ja Sony Pictures Animation.
Smurfid 2

"Smurfid 2" (inglise keeles "The Smurfs 2") on 2013. aastal valminud Ameerika Ühendriikide animafilm.
Filmi režissöör on Raja Gosnell, stsenaristid J. David Stem, David N. Weiss, Jay Scherick, David Ronn ja Karey Kirkpatrick. Filmi tootjad on Columbia Pictures ja Sony Pictures Animation.
Eesti võrkpallurite välisklubid

Loend sisaldab välismaa võrkpalliklubisid, kus on mänginud Eesti võrkpallurid. Kollase taustaga on märgitud mängijad, kes võitsid klubi koosseisus vähemalt ühe tiitli (nt riigi meistrivõistlused, karikas, superkarikas, või esiliiga). Meistriliiga tulbas olev linnuke näitab, et klubi osales sel perioodil riigi kõrgeimas liigas. Rohelisel taustaga näitab, et mängija mängib seal klubis ka loendi uuendamise hetkel.
"Viimati uuendatud: 2. november 2025."
The Smurfs

"The Smurfs" on mitme teose pealkiri:
The Smurfs on ansambel.
Iisraeli kaitseministeerium

Iisraeli Kaitseministeerium (heebrea keeles משרד הביטחון, "Misrad HaBitahon") on Iisraeli Riigi kaitseministeerium. See vastutab Iisraeli Riigi kaitsmise eest nii sise- kui välisohtude eest. Ministeeriumit juhib kaitseminister, ministeerium asub Tel Avivis HaKiryas.
Kaitseministeeriumi haldusalasse kuuluvad Iisraeli julgeolekujõud, sh Iisraeli sõjavägi, relvatööstusettevõte IMI Systems ja õhutööstusettevõte Israel Aerospace Industries.
Kaitseministeerium loodi, kui Suurbritannia mandaat Palestiinas lõppes, Briti sõjavägi Palestiinast lahkus ning Iisrael 1948. aastal iseseisvus.
Radu Miruță

Radu-Dinel Miruță (sündinud 8. aprillil 1985 Tismanas) on Rumeenia poliitik ja insener, parlamendiliige ning alates 23. juunist 2025 Rumeenia majandus-, digitaalasjade, ettevõtluse ja turismiminister.
Ta lõpetas aastal 2009 Bukaresti Polütehnilise Ülikooli telekommunikatsioonivõrkude ja tarkvara erialal. Aastal 2013 sai ta samast ülikoolist doktorikraadi telekommunikatsiooni alal. Ta tegutses erasektoris tarkvara- ja telekommunikatsioonivõrkude insenerina. Samuti töötas ta õppejõuna Bukaresti Polütehnilises Ülikoolis.
Ta valiti Saadikutekotta 2020. aastal ja valiti tagasi 2024. aastal (Päästke Rumeenia Liit ("Uniunii Salvați România") nimekirjas).
23. juunist 2025 on ta Rumeenia majandus-, digitaalasjade, ettevõtluse ja turismiminister (Ilie Bolojani valitsuses).
Blaser R93 Tactical

Blaser R93 Tactical on Saksa snaiperrelv. See on käsilukustusega ning põhineb relva Blaser R93 disainil. R93 Tactical on kasutusel politsei- ja sõjaväeüksustes üle maailma. Relva tootis ettevõte Blaser.
John Sherman (ronija)

John Sherman (sündinud 1959; hüüdnimega Verm) on Ameerika Ühendriikide kaljuronija. Ta on boulderdamise ronimisala pioneer. Ronimise kõrvalt tegeleb ta ka kirjanduse ja loodusfotograafiaga. Ta on üle maailma levinud V-skaala ehk Ameerika boulderdamise süsteemi autor (süsteem on ka tema hüüdnime järgi nime saanud).
Poks 1988. aasta suveolümpiamängudel

24. suveolümpiamängude võistlused poksis peeti 17. septembrist kuni 2. oktoobrini 1988 Lõuna-Koreas Sŏulis. Võistluspaik oli Jamshili üliõpilaste spordihoone Sŏuli kesklinnast edelas (algselt valmis 1976, mahutas umbes 7500 pealtvaatajat), võisteldi 12 kaalukategoorias.
Osalejad.
1980. aastal toimunud Moskva olümpiamängude ja 1984. aastal toimunud Los Angelese olümpiamängude poksivõitlus kannatas olümpiaboikottide all. Nüüd 1988. aastal võistlesid endised põhilised boikotiosapooled taas ühtede mängude poksivõistlusel, tugevamatest poksimaadest boikottisid võistlust endiselt Kuuba ja Põhja-Korea.
Võistlusel osales 432 võistlejat 106 riigist. Vanim osaleja oli Aziz Salihu (Jugoslaavia; sündinud 1. mail 1954) ning noorim osaleja oli Víctor Pérez (Puerto Rico; sündinud 9. veebruaril 1971).
Val Barkeri karikas.
Val Barkeri karika parima tehnikaga poksijale sai poolraskekaalu (kuni 81 kg) hõbemedalivõitja Roy Jones (USA).
Medalitabel.
Kokku said medaleid 25 riigi võistlejad.
Chris Sande

Christopher Joseph Sande (sündinud 10. veebruaril 1964) on Keenia endine poksija.
Sande sai I keskkaalus (kuni 71 kg) 1988. aasta Seouli olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Henry Maskele (Ida-Saksamaa). 
Elukutselisena.
Sande poksis alates oktoobrist 1989 kuni juulini 2001 elukutselisena. Ta osales kokku 41 kohtumisel ning on võitnud neist 19 (neist 7 nokaudiga) ja kaotanud 19 (neist 9 nokaudiga). Kaks kohtumist lõppes viigiliselt ja ühe kohtumise tulemus pole teada.
Kiivitaja (perekond)

Kiivitaja ("Vanellus") on tülllaste sugukonda kuuluv lindude perekond.
Kiivitajad on keskmise suurusega kahlajad. Esivarbad on keskmise pikkusega, tagavarvas on väike või puudub. Jookse on suhtliselt pikk, tavaliselt veerand tiiva pikkusest. Udusulis pojad on hallikaspruunid ja mustad, kuklal on valge vööt.
Perekonda kuulub 23 liiki:
Kiivitaja on Eestis tavaline haudelind ja läbirändaja, kohatud on ka valgesaba- ja stepikiivitajat.
Kosmosejaam Freedom

Kosmosejaam Freedom oli 1980. aastatel NASA juhtimisel käivitatud rahvusvaheline projekt, mille eesmärk oli ehitada Maa-lähedasele orbiidile püsivalt mehitatud kosmosejaam. Hoolimata presidendi Ronald Reagani algsest heakskiidust ja projekti avalikustamisest 1984. aasta kõnes, seisis ambitsioonikas projekt silmitsi märkimisväärsete eelarvekärbetega. Lõpuks arenes Freedomi kärbitud versioon Rahvusvahelise Kosmosejaama (ISS) USA Orbitaalsegmendiks (USOS).
Projekti tühistamise ajaks oli NASA kosmosejaama investeerinud umbes 11 miljardit dollarit, kuid see tuli kasuks ISS-i ehitamisel. Nagu algselt kavandatud, oleks jaam olnud koostööprojekt NASA, Jaapani NASDA, Euroopa Kosmoseagentuuri ja Kanada Kosmoseagentuuri vahel. Samad agentuurid osalesid ka USOS-i ehitamisel, kuid ISS-i programmi kuulus ka Venemaa Roskosmos, kes panustas oma märkimisväärse kogemuse põhjal, mille nad olid omandanud Mir-i ja Saljuti kosmosejaamade ehitamisel ja opereerimisel, et luua Vene Orbitaalsegment.
Rahvusvaheline Poksiliit

Rahvusvaheline Poksiliit ("International Boxing Association"-IBA), endise nimega Association Internationale de Boxe Amateur (AIBA), on spordiorganisatsioon, mis korraldab amatöör- ja profipoksimatše ning korraldab maailma- ja maailmajagude meistrivõistlusi. See on üks vanimaid poksiliite maailmas, mis tekkis pärast 1920. aasta suveolümpiamänge. Organisatsiooni president on venelane Umar Kremlev. 2021. aasta seisuga kuulus IBA-sse 198 riiklikku poksiliitu. See korraldab iga kahe aasta tagant toimuvaid IBA poksi maailmameistrivõistlusi. 
Organisatsiooni tegevus Rahvusvaheline Olümpiakomitee (ROK-i) juures oli peatatud alates 2019. aastast, 2023. aasta juunis heitis ROK IBA ametlikult endi ridadest välja, finantsläbipaistvuse ja võimalike sidemete tõttu Venemaa valitsusega.
Poks kuulus küll Pariisi 2024. aasta olümpiamängude kavva, aga ROK korraldas nii kvalifikatsiooni- kui olümpiaturniiri ilma IBA-ta, sama moodi toimiti ka Tokyo 2020. aasta olümpiamängude puhul.
2023. aasta aprillis loodi konkureeriv juhtorgan nimega World Boxing, mille ajutises juhatuses osalesid Common Cause Alliance'i liikmesorganisatsioonide ametnikud. USA Boxing oli esimene riiklik föderatsioon, mis astus IBA-st tagasi, et esindada ainuisikuliselt World Boxingut. IBA mõistis World Boxingu hukka kui "petturliku organisatsiooni", mille ainus eesmärk oli hävitada IBA terviklikkus, ning ähvardas sanktsioonidega riiklike föderatsioonide, sportlaste ja ametnike vastu, kes osalevad selle üritustel. 2023. aasta mais teatas Kremlev, et IBA sponsorlus Gazpromiga lõppes 2022. aasta detsembris. Ta väitis, et kuigi seda mõjutasid teiste spordiorganisatsioonide "soovitused", tehti otsus sõltumatult.
World Boxinguga on juba liitunud 84 alaliitu. 2024. aasta märtsis kinnitas World Boxing, et soovib ROK-ilt saada olümpiapoksi korraldamiseks tunnustust.
2025. aasta veebruaris tunnustas ROK World Boxingut ajutiselt amatöörpoksi rahvusvahelise föderatsioonina. Järgmisel kuul toimunud ROK-i 144. istungjärgul hääletas ROK täitevkomitee soovitusel ühehäälselt poksi taasliitumise poolt suveolümpiaalana 2028. aastal.
Välislingid.
[[Kategooria:Poks]]
[[Kategooria:Rahvusvahelised spordiorganisatsioonid]]
Serbia korvpallikoondis

Serbia korvpallikoondis on Serbiat esindusmeeskond korvpallis.
Leedu korvpallikoondis

Leedu korvpallikoondis on Leedut esindusmeeskond korvpallis.
Hispaania korvpallikoondis

Hispaania korvpallikoondis on Hispaaniat esindusmeeskond korvpallis.
Filipiinide korvpallikoondis

Filipiinid korvpallikoondis on Filipiinide esindusmeeskond korvpallis.
World Boxing

World Boxing on amatöörpoksi rahvusvaheline spordi juhtorgan. See loodi 13. aprillil 2023. aastal ja koosneb praegu 118 liikmesliidust. Rahvusvaheline Olümpiakomitee tunnustab seda amatöörpoksi rahvusvahelise juhtorganina ning alates 2028. aastast annab see loa poksiks suveolümpiamängudel.
Organisatsioon loodi vastusena Rahvusvahelise Poksiliidu (IBA) ees seisvatele jätkuvatele juhtimis- ja aususprobleemidele, mis viisid selle peatamiseni – ja hiljem väljaviskamiseni – ROK-ist. Selle asutajaliikmed valiti Common Cause Alliance'ist, IBA liikmete rühmast, mis oli Umar Kremlevi presidendiaja ja Venemaa sissetungi ajal Ukrainasse nõudnud läbipaistvust organisatsiooni juhtimise ja rahanduse osas ning võidelnud poksi säilitamise eest olümpiaspordina. 2025. aasta veebruaris andis ROK World Boxingule ajutise tunnustuse pärast ulatuse ja aususe kriteeriumide täitmist; järgmisel kuul kiitis ROK heaks poksi taastamise olümpiaprogrammi.
Ajalugu.
Ühise Põhjuse Liit.
ROK peatas Rahvusvahelise Poksiliidu (ROK) tegevuse 2019. aastal selle juhtimise ja rahandusega seotud probleemide tõttu. Umar Kremlevi presidendiajal, mis algas 2020. aastal, kerkis esile edasine kontroll, sealhulgas süüdistused Venemaa suurenenud mõju kohta (sealhulgas tihedad sidemed president Vladimir Putiniga, sponsorlusleping riikliku naftakompaniiga Gazprom ja osa tegevuse üleviimine Venemaale) ning jätkuvad mured juhtimise, rahanduse ja kohtunike töö usaldusväärsuse pärast.
Venemaa sissetungi ajal Ukrainasse 2022. aastal moodustasid 18 poksiliidu konsortsiumi nimega "Ühise Põhjuse Liit" (CCA), mis nõudis suuremat läbipaistvust oma rahanduse osas (sealhulgas eespool nimetatud Gazpromi leping), sissetungi kahjuliku mõju kindlakstegemist IBA-le ja Venemaa Poksiliidu vastu rangemate meetmete võtmist. CCA lubas ka toetada poksi jätkuvat osalemist suveolümpiaalana.
2022. aasta mais toimunud IBA kongressil, päev enne presidendivalimisi, tunnistas IBA ajutine nimetamisüksus viis CCA-ga seotud kandidaati kõlbmatuks, süüdistades neid keelatud "koostöös" ja kampaanias väljaspool määratud perioodi. Üks kandidaatidest – Hollandi ametnik Boris van der Vorst – esitas apellatsiooni Spordi Arbitraažikohtule (CAS), väites, et kandidaadid oli heaks kiitnud IBA distsiplinaarkomitee, kes oli samuti heaks kiitnud CCA tegevuse, toetades IBA missiooni. CAS tühistas IBA otsuse, mille tulemusel toimus septembris erakorraline IBA kongress; IBA liikmed hääletasid aga van der Vorsti ettepaneku vastu vaidlustada Kremlevi tagasivalimine. 2022. aasta detsembriks oli Common Cause Alliance'i liikmeskond kasvanud 25 föderatsioonini.
USA Orbitaalsegment

USA Orbitaalsegment ("United States Orbital Segment"; lühend USOS) on nimi Rahvusvahelise Kosmosejaama (ISS) moodulitele ja komponentidele, mille on ehitanud ja mida haldavad Ameerika Ühendriikide kosmoseagentuur NASA, Euroopa Kosmoseagentuur (ESA), Kanada Kosmoseagentuur (CSA) ja Jaapani JAXA. USOS koosneb üheteistkümnest survestatud moodulist ning mitmetest väliselementidest, sealhulgas robotmanipulaatorist Canadarm2. Valdav osa selle segmendi komponentidest viidi orbiidile Space Shuttle'i lendude käigus.
Segmenti jälgitakse ja juhitakse mitmest missioonikontrollikeskusest üle maailma, sealhulgas Johnsoni Kosmosekeskusest Houstonis, Columbuse juhtimiskeskusest Oberpfaffenhofenis ja Tsukuba kosmosekeskusest. USOS sõltub juhtimise, orbiidi säilitamise ja elualalsüsteemide osas siiski Vene Orbitaalsegmendist.
Pla de l'Estany jõgi

Pla de l'Estany jõgi (katalaani keeles "riu del Pla de l'Estany") on Ebro jõgikonda kuuluv jõgi Andorras La Massana vallas Arinsali lähedal. 
Jõgi saab alguse Arinsali küla keskusest loodes asuvatest mägedest Riu del Bancal Vedellerist, mida toidavad järved Estanys Forcats. Üleminekukoht on Pla de l'Estany tTasandikul 2044 m kõrgusel Pla de l'Estany mägionni ja Coruvilla küünide juures 2044 m kõrgusel. 
Pla de l'Estany jõgi voolab põhjast lõunasse ning ühineb 1750 m kõrgusel Aiguës Junteses 'liidetud veed' Comapedrosa jõega, moodustades Pollósi jõe, mis Comallemple jõega ühinedes moodustab Arinsali jõe. 
Jõgi on nime saanud 2034 m kõrgusel väikese järve kaldal asetseva tasandiku Pla de l'Estany 'järvetasandik või tiigitasandik' järgi.
Pla de l'Estany jõkke suubuvad paremalt Canal de l'Alt, Canal del Terrer Roig ja Canals Males.
Jõe ümbruses on põhiliselt rohumaad.
Estanys Forcats

Estanys Forcats (katalaani keeles "estanys Forcats" 'hargnevad järved või hargnevad tiigid') on Ebro ja Valira del Nordi jõgikonda kuuluvad kaks väikest väikese vooluveeogu kaudu omavahel ühenduses olevat mägijärve (liustikujärve) Püreneedes Andorras La Massana valla äärmises loodeosas Arinsali lähedal Comapedrosa orgude looduspargis 2630 km (või 2650 või 2663) kõrgusel merepinnast. Need koos moodustavad looduspargi suurima ja Andorra kõrgeima seisuveekogu. Nende hulka võidakse arvata veel kolmas järv, mis on 2710 m kõrgusel merepinnast. 
Järved toituvad nimetutest allikatest ja sulamisveest. Järvede veed voolavad Riu del Bancal Vedelleri kaudu esmalt ida suunas, seejärel lõunasse üle Pla de l'Estany tasandiku (2000 m). Tasandikul, kus asub ka väike järv, ühinevad nendega veel Port Dreti jõgi ja Montmantelli jõgi ning Forat dels Malhivernsist ja Comapedrosa idanõlvalt lähtuvad veed. Tasandikul, Coruvilla küünide juures, läheb Riu del Bancal Vedeller üle Pla de l'Estany jõeks, mis Aigües Junteses (1750 m) ühineb Comapedrosa jõega, moodustades Pollósi jõe. 
Järvedes on jõeforelli.
Estanys Forcats asetsevad Arinsalist loodes. Nii Prantsusmaa ja Andorra piir kui ka Hispaania ja Andorra piir on mõnesaja meetri kaugusel. Vähem vähem kui poole kilomeetri kaugusel on Médécourbe'i mäetipp ehk Medacorba mäetipp, mis on kolme piiri punkt Prantsusmaa ja Hispaaniaga. Järved paiknevad Bassers del Bancal Vedellerist lõunas väikeses orus, mida ümbritsevad Medacorba mäetipp, Roca Entravessada ja Racofredi mäetipp. 
Järvedest möödub matkarada GR-11 (GR-11-1), mis läheb lääne suunas Baiau järved mägionni poole üle Hispaania piiri ja ida suunas Riu del Bancal Vedelleri ääres asetseva Pla de l'Estany mägionni poole. Matkarada ületab Estanys Forcatsi mäekuru ("Collada dels Estanys Forcats"; 2743 m kõrgusel), mis ületab Ferrera orgu (Kataloonias) Arinsali oruga. Lihtsam on järvede juurde jõuda Andorra poolt. 
100 m kaugusel esimesest järvest 2640 m kõrgusel kivisel nõlval, mis piirab Estanys Forcatsi orgu, on väike puidust valveta kala- ja jahimeeste Estanys Forcatsi mägionn. Väga lähedal on ka vana metallist katusega varjualune, mis on väga halvas seisukorras. Mägionnid on avatud aasta läbi.
F. R. Kreutzwaldi bibliograafia

Käesoleval lehel on loetletud eesti kirjaniku ja arsti F. R. Kreutzwaldi (1803–1882) loomingut.
Bourgesi ringkond

Bourgesi ringkond on ringkond Prantsusmaal Centre-Val de Loire'i piirkonnas Cheri departemangus. Ringkond koosneb 128. vallast. Seal elas 170 733 inimest 2022. aastal.
Ringkond asub departemangu keskosas.
Koosseis.
Kantonid.
Bourgesi ringkonda kuuluvad järgmised kantonid (sh mõni vaid osaliselt):
¹Bourgesi vald kuulub nendesse kantonitesse vaid osaliselt
Vallad.
Bourgesi ringkonnas on 1. jaanuari 2025. aasta seisuga järgmised vallad (sulgudes INSEE kood):
Pärsia mütoloogia

Pärsia mütoloogia või Iraani mütoloogia (pärsia keeles: اسطوره‌شناسی ایرانی) on müütide kogum, mida algselt jutustasid muistsed pärslased ja teised Iraani rahvad, ning see on muistse Pärsia rahvaluule žanr. Need lood jutustavad maailma päritolust ja olemusest, jumalustest, kangelastest ja mütoloogiliste olendite elust ja tegevusest ning iidsete pärslaste enda kultuuri ja tavade päritolust ja tähtsusest.
Kaasaegsed teadlased uurivad müüte, et üritada mõista mitte ainult Iraani, vaid terve persosfääri religioosseid ja poliitilisi struktuure, mis hõlmab nii Lääne-Aasiat, Kesk-Aasiat, Lõuna-Aasiat, kui ka Lõuna-Kaukaasia piirkondi, kus Iraani kultuuril on olnud märkimisväärne mõju.
Daniel David

Daniel-Ovidiu David (sündinud 23. novembril 1972 Satu Mares) on Rumeenia teadlane ja poliitik, kes on alates 23. detsembrist 2024 Rumeenia haridus- ja teadusminister. Aastatel 2007–2012 oli ta Babeș-Bolyai Ülikooli kliinilise psühholoogia ja psühhoteraapia osakonna juhataja.
Ta lõpetas aastal 1995 Cluj-Napocas asuva Babeș-Bolyai Ülikooli psühholoogia erialal. Seejärel läbis ta samas ülikoolis doktorantuuri, saades doktorikraadi aastal 1999. Seejärel õppis ta käitumis- ja integratiivset meditsiini Icahni meditsiinikoolis Siinai mäel (eraülikoolis New Yorgis).
Aastal 2020 valiti ta Babeș-Bolyai Ülikooli rektoriks. Aastast 2022 on ta nii Rumeenia Akadeemia kui ka Academia Europaea liige.
23. detsembrist 2024 astus ta Rahvusliku Liberaalse Partei soovitusel Rumeenia haridus- ja teadusministri ametikohale Marcel Ciolacu teises valitsuses; 23. juunil 2025 jätkas ta samas ametis Ilie Bolojani valitsuses.
Abza jõgi

Abza ehk Abze ehk Apse on Daugava jõgikonda kuuluv jõgi Lätis Ogre piirkonnas. 
Abza algab Madliena vallast, hargnedes Skolasupest, ja voolab läände. Ülemjooksul on jõgi õgvendatud ning voolab läbi luhtade ja soiste lamminiitude. Abza läbib Laubere valda, Ķeipene vald ja Suntaži valda. Jõe suue on Suntažis. Jõgi volab läbi ka Madlienast ja Lauberest. 
Abza suubub vasakult Mazā Juglasse. Jugla järve ja Mīlgrāvise kaudu jõuab selle vesi Daugavasse.
Abze lisajõed on Ģērdiņstrauts, Sise jõgi, Sivenurga ja Urga jõgi. Jõgi on 25 km pikk.
Tulle'i ringkond

Tulle'i ringkond on ringkond Prantsusmaal Uus-Akvitaania piirkonnas Corrèze'i departemangus. Ringkond koosneb 105. vallast. Seal elas 70 310 inimest 2022. aastal.
Ringkond asub departemangu keskosas, ulatudes põhjast lõunasse. Piirnedes põhjast Haute-Vienne'i ja Creuse'i departemangudega ja lõunast Loti ja Cantali departemangudega
Koosseis.
Kantonid.
Tulle'i ringkonda kuuluvad järgmised kantonid (sh mõni vaid osaliselt):
Vallad.
Tulle'i ringkonnas on 1. jaanuari 2025. aasta seisuga järgmised vallad (sulgudes INSEE koodid):
Juri Ušakov

Juri Viktorovitš Ušakov (vene keeles Юрий Викторович Ушаков; sündis 13. märtsil 1947 Moskvas) on Venemaa ja endine Nõukogude Liidu diplomaat. Ta oli aastatel 1998–2008 Venemaa suursaadik Ameerika Ühendriikides. Aastast 2012 töötab ta Venemaa presidendi välisnõunikuna. Tal on Venemaa Föderatsiooni 1. klassi tõelise riiginõuniku teenistusaste.
Elulugu.
1970. aastal lõpetas Moskva Riikliku Rahvusvaheliste Suhete Instituudi ja asus tööle NSVL Välisministeeriumis. Lähetati tööle NSV Liidu saatkonda Taanis. Pärast Moskvasse naasmist töötas NSVL Välisministeeriumi Skandinaavia riikide osakonnas. Läbis täiendkoolituse NSV Liidu Diplomaatilises Akadeemias ja kaitses kandidaadikraadi ajaloo alal Põhjamaade välispoliitikast.
1986–1992 NSVL/Venemaa saatkonna ministernõunik Taanis. 1992–1996 Venemaa Föderatsiooni Välisministeeriumi Pan-Euroopa Koostöö Osakonna direktor. Ta vastutas koostöö eest OSCE, EL, NATO, Põhja-Ameerika Koostöönõukogu (NACC), Lääne-Euroopa Liidu (WEU), Euroopa Nõukogu ja piirkondlike Euroopa organisatsioonidega. 
1996-1998 Venemaa Föderatsiooni alaline esindaja Euroopa Julgeoleku- ja Koostööorganisatsiooni (OSCE) juures Viinis, Austrias.
28. jaanuarist 1998 kuni 2. märtsini 1999 Venemaa välisministri asetäitja. Ta vastutas ÜRO-ga suhtlemise, õigus- ja humanitaarküsimuste eest.
16. detsembrist 1998 kuni 31. maini 2008 Venemaa Föderatsiooni erakorraline ja täievoliline suursaadik Ameerika Ühendriikides ning samaaegselt alaline vaatleja Ameerika Riikide Organisatsioonis.
2008–2012 Venemaa Föderatsiooni valitsuse kantseleiülema asetäitja.
Alates 22. maist 2012 Venemaa Föderatsiooni presidendi abi välispoliitika küsimustes.
2022. aasta suvel avastasid "Metla" väljaande uurijad, et Ušakovide perekonnale kuulus kinnisvara enam kui 700 miljoni rubla väärtuses.
Vahetult enne Venemaa sissetungi Ukrainasse nimetas Ušakov USA valitsuse poolt väljakäidud väiteid Venemaa poolt kavandatavast rünnakust "absurdseks". "Me ei saa aru, miks nad levitavad Venemaa kavatsuste kohta ilmselgelt vale informatsiooni," ütles ta USA hoiatuste kohta Venemaa kohesest rünnakust.
Benelli Nova

Benelli Nova on Itaalia haavlipüss. Seda kasutatakse peamiselt enesekaitseks ja jahil. Relv on valmistatud tugevdatud polümeerist.
Hande Erçel

Hande Erçel (sündinud 24. novembril 1993) on Türgi näitlejanna. Tema tuntuimad rollid on filmides "Güneşin Kızları", Aşk Laftan Anlamaz, Halka", Azize, Sen Çal Kapımı ja Bambaşka Biri."
Noorpõlv.
Hande sündis 24. novembril 1993 Balıkesiri provintsis Bandırmas. 
Ta õppis Mimar Sinani kunstiülikoolis traditsioonilise Türgi kunsti osakonnas. 
2012. aastal osales ta Aserbaidžaanis toimunud iludusvõistlusel, kus saavutas teise koha.
Karjäär.
Aastatel 2015–2016 kehastas Hande Erçel Selin Yılmaz Mertoğlu tegelaskuju telesarjas "Güneşin Kızları" , mida edastati Kanal D-s. Seejärel, aastatel 2016–2017, mängis ta Hayat Uzuni rolli sarjas ""Aşk Laftan Anlamaz" ," mida edastati Show TV-s"." Tema roll selles sarjas tõi talle Altın Kelebek Ödülleri auhinnagalal parima naiskomöödianäitleja auhinna . 
2019. aastal esines ta Müjde Akayna sarjas ""Halka" " TRT 1-s ja Azize Aksu Günayna sarjas ""Azize" " Kanal D-s. 
Aastatel 2020–2021 kehastas ta Eda Yıldızi FOX'i eetris olnud sarjas "Sen Çal Kapımı" . Pärast seda aastatel 2023–2024, mängis ta Leyla Gedizi loodud samuti FOX-i eetris olnud sarjas "Bambaşka Biri". Sari lõppes pärast 16. osa.
Isiklik elu.
Hande Erçel on Kaya Erçeli ja Aylin Erçeli tütar ning näitlejanna Gamze Erçeli õde. 
Tema ema Aylin Erçel suri 10. jaanuaril 2019 vähki.
Tsaar-pomm

Tsaar-pomm (koodnimi Ivan või Vanja; ametlik nimi AN602) oli Nõukogude Liidu termotuumapomm, ajaloo võimsaim tuumarelv. 
Pommi ehitust linnas Arzamass-16 juhtis Andrei Sahharov, peale tema olid projekti juures Viktor Adamski, Juri Babajev, Juri Trutnev ja Juri Smirnov. NLKP KK peasekretär Nikita Hruštšov andis korralduse pommi ehitamiseks juulis 1961, õhkimine ajastati NLKP 22. kongressi ajaks.
Tsaarpomm õhiti 30. oktoobril 1961, katsega leiti, et on võimalik luua "praktiliselt piiramatu võimsusega" tuumarelva. Pomm heideti langevarjuga pommituslennukilt Tupolev Tu-95 ning see plahvatas 4 km kõrgusel Novaja Zemlja Põhjasaare Suhhoi Nossi neeme kohal, 15 km kaugusel Mitjušihha lahest, Matotškin Šari väinast põhjas. Plahvatus jäädvustati lennukilt Tupolev Tu-16. Mõlemad lennukid said lööklaine läbi kannatada, kuigi olid plahvatuse ajal vähemalt 39 km kaugusel.
Tsaarpommi plahvatuse võimsus oli umbes 50 Mt (209 PJ). Teistsuguse materjaliga oleks teoreetiliselt võinud see olla üle 100 Mt (418 PJ). Pommi kestad on Sarovi ja Snežinski muuseumides. Relvana kasutamiseks oleks see olnud niikuinii liiga suur, kuna ei olnud lennukit, millega seda piisavalt kaugele viia. Samas arendati selle eeskujul rakett Proton.
Külma sõja kontekstis reageeris Ameerika Ühendriikide valitsus pommi õhkimisele, rõhutades Tsaar-pommi sõjalist ebaotstarbekust, kuid andis teada, et on valmis kokku leppima tuumarelvade katsetamise piiramises. 1963. aastal sõlmitigi osaline tuumakatsetuste keelustamise leping. Lisaks avalikustasid Ameerika Ühendriigid oma tuumapommi B-41 võimsuse, milleks öeldi 25 Mt (105 PJ).
Paardumata elektron

Paardumata elektron on elektron, mis asub aatomorbitaalil üksikult, mitte elektronpaari osana. Igale aatomorbitaalile mahub kaks elektroni tingimusel, et nende spinnid on vastassuunalised. Kuna elektronpaaride moodustumine kas keemilise sideme või vaba elektronpaarina on sageli energeetiliselt soodne, on paardumata elektronid suhteliselt haruldased, kuna paardumata elektroni kandev aineüksus on tavaliselt üsna reaktiivne. Orgaanilises keemias esinevad nad tavaliselt vaid lühiajaliselt reaktsiooni ajal üksusel, mida nimetatakse radikaaliks.
On olemas suhteliselt stabiilseid paardumata elektronidega ühendeid, nagu näiteks lämmastikoksiidi molekul. Hundi reegli kohaselt on paardumata elektronide spinnid paralleelsed ja see annab neile molekulidele paramagnetilised omadused. 
Kõige stabiilsemad on paardumata elektronid lantanoidide ja aktinoidide aatomites ja ioonides. Nende ühendite mittetäielik elektronkatte f-kiht ei interakteeru eriti tugevalt keskkonnaga, milles nad asuvad, ja see takistab nende paardumist. Suurima arvu paardumata elektronidega ioonid on Gd3+ ja Cm3+, millel on seitse paardumata elektroni.
Paardumata elektronil on magnetiline dipoolmoment, samas kui elektronpaaril dipoolmoment puudub, sest paari moodustavatel elektronidel on vastassuunalised spinnid, seega on nende magnetväljad samuti vastassuunalised ja tühistavad teineteise.
Paardumata elektronidega aatom toimib magnetdipoolina ja interakteerub välise magnetväljaga. Ainult paardumata elektronidega elementidel esineb paramagnetism, ferromagnetism ja antiferromagnetism.
Siacheni liustik

Siacheni liustik on liustik Himaalaja idaosas Karakorami ahelikus, veidi kirdes punktist NJ9842, kus India ja Pakistani vaheline kontrolljoon lõpeb Kashmiri kirdeosas. 
Siacheni liustik on 76 km pikkune ning on Karakorami pikim liustik ja maailma mittepolaaralade liustike seas Fedtšenko liustiku järel pikkkuselt teine.
Faro ringkond

Faro ringkond on ringkond Portugali lõunaosas. Hõlmab Algarve regiooni. Piirneb läänes Hispaaniaga.
Haldusjaotus.
Ringkonda kuuluvad järgmised vallad:
Pamiirlased

Pamiirlased on Ida-Iraani etnos, kes on pärit Kesk-Aasiast ja elavad peamiselt Tadžikistanis (Mägi-Badahšan), Afganistanis (Badakhshāni provints), Siachenis, Pakistanis (Gilgit-Baltistan ja Chitrali piirkond) ning Hiinas (Taxkorgani Tadžiki autonoomne maakond). Nad räägivad mitmesuguseid keeli, mille hulgast paistavad silma Ida-Iraani Pamiiri keelerühma keeled. Neist suurima kõnelejaskonnaga keeled on šugni-rušani ja vahhi keel.
Lena Cronqvist

Lena Birgitta Cronqvist Tunström (neiupõlvenimi Cronqvist; 31. detsember 1938 Karlstad – 29. juuli 2025 Stockholm) oli rootsi maalikunstnik, graafik ja skulptor. Ta oli üks Skandinaavia väljapaistvamaid ekspressioniste ja lõi biograafiliselt inspireeritud teoseid, sealhulgas autoportreesid ja oma lapsega pilte. Tema teosed on eksponeeritud laialdaselt ja on Stockholmi Rahvusmuuseumi ja Moderna Muuseumi kogudes. Cronqvist sündis Karlstadis ja õppis Stockholmi Kunstiakadeemias. Ta oli abielus kirjanik Göran Tunströmiga ja nende poeg on filmirežissöör Linus Tunström. Cronqvist suri 86-aastaselt, olles kaotanud nägemise.
Madina Aknazarova

Madina Aknazarova (tadžiki keeles: Мадина Акназарова; sündinud 15. veebruaril 1998) on Pamiiri juurtega tadžiki poplaulja, kes esitab mõnikord oma loomingu kõrvalt ka Tadžikistani ja Afganistani rahvalaule.
Nooruspõlv.
Pärast 9. klassi lõpetamist 2014. aastal kolis tema perekond Dušanbesse , kus Aknazarova astus Ahmad Boboqulovi nimelise muusikakolledži akadeemilise vokaali osakonda. Õpingute ajal harjutas ta laulmist Ayni ooperi- ja balletiteatris. Mõned aastad hiljem kolis ta Moskvasse.
Lauljakarjäär.
Madina Aknazarova lauljakarjäär sai alguse sel ajal, kui ta jätkas oma haridusteed Tadžikistani Riiklikus Kultuuri- ja Kunstiinstituudis.
Aknazarova debüteeris Tadžikistani laval 2017. aastal. Ebatavaline hääletämber ja esitusstiil, head laulusõnad ning energia aitasid tal inimeste seas kuulsust koguda. Aknazarova fännibaas kasvas kiiresti nii läbi kontsertide kui ka sotsiaalvõrgustikes.
Tema esimene album "Ay Yor Yor" ("Hei kullake") sai palju positiivset vastukaja ja peagi hakati teda kutsuma erinevatele üritustele, sealhulgas riigi poolt korraldatud kontsertidele.
PSM

PSM on Nõukogude Liidu poolautomaatpüstol. Relv konstrueeriti 1969. aastal Tula Disainibüroos ning seda hakati Iževski Mehhaanikatehases tootma aastal 1973. See kasutab spetsiaalset laskemoona 5.45×18mm. 
PSM oli algselt mõeldud kõrgetele ohvitseridele, kuid kuna see oli piisavalt väike, võeti see kasutusele ka julgeolekus ja miilitsas. Püstol oli levinud ka kompartei kõrgete tegelaste seas.
Ferrero

Ferrero International SpA on Itaalia rahvusvaheline toidutööstusettevõte. Selle peakontor asub Alba linnas. Ferrero toodab oma kaubamärgi alt šokolaadi- ja kondiitritooteid ning on selles valdkonnas toodangumahult maailmas suuruselt teine. Ettevõte Ferrero SpA kuulub Ferrero perekonnale, seda on peetud "üheks maailma saladuslikumatest ettevõtetest".
Ettevõtte asutas 1946. aastal Piemonte maakonnas Alba linnas kondiitor ja pagar Pietro Ferrero (1898–1949), kes pani ühtlasi aluse Nutella võide tootmisele. Ettevõte kasvas Pietro poja Michele Ferrero (1925–2015) käe all kiiresti. Michele omakorda andis firma juhtimise üle enda poegadele Pietro Ferrero Jr.-le ja Giovanni Ferrerole.
Pietro Ferrero Jr. suri 2011. aastal 47-aastaselt südamerabanduse tagajärjel.
Ferrero grupil on üle maailma 38 firmat, 18 tehast ja ligi 40 000 töötajat. Aastas toodab Ferrero umbes 365 000 tonni Nutellat.
Ferrero (täpsustus)

Ferrero võib tähendada järgmist:
Daniel Quayle

Daniel Quayle (sündinud 22. juulil 1997 Douglases Mani saarel) on Mani kitarrist ja muusikapedagoog.
Daniel Quayle'i peetakse Euroopa keldi muusika tippmeistriks. Tulenevalt oma Mani päritolust keskendub Quayle muusikat tehes ja arranžeerides just keltide (mõnikord ka šoti, iiri, eesti jt) pärimusmuusikas levinud traditsioonidele. Quayle on musitseerinud koos mitmete maailmas tuntud pärimusmuusikutega ning viinud keldi muusika töötubade ja laagrite kaudu (sh Eesti ETNOs) laiema publikuni. 
Elizabeth Davidson-Blythe &amp; Daniel Quayle.
Edinburgh’s õppimise aegu esitas Daniel Quayle pubides šoti ja iiri rahvamuusikat ning tutvus ka Elizabeth Davidson-Blythe'iga, kellest sai tema abikaasa. Paari koostööst sündis nende esimesel avalikul suurel esinemisel Viljandi folgil duo Elizabeth Davidson-Blythe &amp; Daniel Quayle. Muusikalist inspiratsiooni ammutavad nad keldi traditsioonidest nii Iirimaalt kui ka Mani saarelt. Kuid mõjutusi on nende muusikas ka kaugemalt, näiteks Eestist ja Kanadast. Duo eesmärk on tuua Mani saare muusika laiema publikuni ning Davidson-Blythe'i sõnul mõjutavad duo loomingut kõige rohkem just viiuli tugevused ja piirid, kuna Mani saarte muusika keskmes on samuti viiul, mis omakorda eristab seda šoti või iiri muusikast.
Duo Elizabeth Davidson-Blythe &amp; Daniel Quayle tegevus on paljuski seotud Eesti muusikamaastikuga. Nende esimene ühine suurem etteaste toimus 2021. aastal Viljandi pärimusmuusika festivalil ning oma esimese albumi salvestas duo Tartus Clockwork Stuudios. Pärast seda on nad esinenud teistelgi Eestis toimuvatel festivalidel, juhendanud töötube ning teinud koostööd kohalike folkmuusikutega.
Lisaks Eestile on duo rännanud ja esinenud paljudes paikades, tutvustades keldi muusikat laiemale publikule eeskätt suurematel festivalidel.
Isiklikku.
Ta on abielus muusik Elizabeth Davidson-Blythe'iga. Nad elavad Mani saarel Douglases.
Douglas (Man)

Douglas (mänksi keeles: "Doolish" [ˈdðuːlʲəʃ]) on Mani saare pealinn ja suurim asula. 2021. aasta seisuga elas linnas 26 677 inimest, selle pindala oli 10,5 km². Douglas asub Douglase jõe suudmes ja kolme kilomeetri ulatuses suudmelahe ääres. Jõel paikneb osa linna kaubasadamast.
Douglas oli väike asula, kuid kasvas kiiresti 18. sajandil tänu sidemetele Liverpooli sadamaga Inglismaal. Elanikkonna kasv jätkus järgmisel sajandil, kuni 1860. aastatel viidi saare traditsioonilisest pealinnast Castletownist Douglasesse üle saare ülemkohus, asekuberneri ("Lieutenant Governor of the Isle of Man") residents (tegelik asukoht Douglase lähedal Onchani külas) ning lõpuks ka saare parlament Tynwald.
Asulat on esmamainitud 1190. aastal Rusheni kloostri kroonikas "Chronicle of the Kings of Man and the Isles".
Tänapäeval on Douglas Mani saare peamine äri-, kaubandus- ja transpordikeskus. Linnast algab ja selles lõpeb igaastane mootorrattaste võidusõit Isle of Man TT.
Alexandru Rogobete

Alexandru-Florin Rogobete (sündinud 24. aprillil 1991 Timișoaras) on Rumeenia arst ja poliitik. Ta on 23. juunist 2025 Rumeenia tervishoiuminister (Ilie Bolojani valitsuses).
Ta töötas aastal 2020 Rumeenia tervishoiuministeeriumis riigisekretäri nõunikuna. Aastatel 2023–2024 töötas ta koos tervishoiuminister Alexandru Rafilaga tema nõunikuna ning aastatel 2023–2024 riigisekretärina tema ministeeriumis. 2024. aasta Rumeenia parlamendivalimistel valiti ta Sotsiaaldemokraatliku Partei esindajana Saadikutekoja liikmeks.
23. juunil 2025 sai tast Rumeenia tervishoiuminister (Ilie Bolojani valitsuses).
Taxkorgani Tadžiki autonoomne maakond

Taxkorgani Tadžiki autonoomne maakond või Taškurgani Tadžiki autonoomne maakond on autonoomne maakond Kaxgari ringkonnas Xinjiangi lääneosas Hiinas. Maakonna keskus on Taxkorgan. See on ainus tadžiki (Pamiiri) autonoomne maakond Hiinas.
Kirke Perillus

Kirke Perillus (sündinud 25. veebruaril 2004 Paides) on Eesti poliitik ja Reformierakonna liige. 
Elulugu.
Hariduskäik.
Oma kooliteed alustas Kirke Perillus Türi Põhikoolis, mille lõpetas 2020. aastal. Edasi suundus ta õppima Türi Ühisgümnaasiumisse rakendussuunal. Pärast gümnaasiumi lõpetamist 2023. aastal astus ta Tartu Ülikooli Johan Skytte poliitikauuringute instituuti riigiteaduste erialale. Kõrvalerialana õpib Perillus majandusteadust. 
Ühiskondlik tegevus.
Põhikooli ajal osales Kirke õpilasfirmas "Mängime koos", kus kahe tegutsemisaasta jooksul käis laste sünnipäevadel mänge läbi viimas, õhupalliloomi meisterdamas ja näomaalinguid tegemas. Samuti kuulus ta õpilasesinduse ridadesse.
Gümnaasiumiõpingute ajal jätkas ta aktiivset tegevust õpilasesinduses. 2021. aastal kandideeris Kirke Perillus Türi valla noortevolikogusse ja osutus valituks, esimesel istungil valiti ta noortevolikogu esimeheks. Järgmistel valimistel, 2023. aastal, kandideeris Perillus uuesti noortevolikogusse ning osutus taas valituks. Ka sel korral valiti ta noortevolikogu esimeheks. 
Perillus peab Postimees Juuniorile antud intervjuus oma eeskujuks Sulo Särkineni (endine Türi Noortekeskuse juhataja ja Türi vallavanem 2025. seisuga), kes on ta kohta öelnud järgmist: "Kirke on ettevõtlik noor, kes oskab oma teadmisi kasutada. Ta on rahvusvahelise noortevahetuse algataja ning elluviija. Kirke on sõbralik ning rõõmsameelne ega pelga algatada uusi tegevusi. Tema peale võib alati kindel olla! Ta loob aktiivselt mitteformaalse õppe võimalusi valla noortele, osaledes ja arenedes ka ise."
Kirke kuulub Türi Gümnaasiumi Vilistlaskogusse.
Poliitika.
Oma poliitilist tegevust alustas Kirke Perillus 2022. aastal, kui astus Reforminoorte liikmeks. Alates 2023. aastast juhib Kirke Reforminoorte Tartu klubi. Samal aastal valiti ta ka noortekogu üldjuhatusse, kus ta tegutses üle aasta enne tagasiastumist. 2025. aastal valiti Kirke Perillus Reforminoorte sisesekretäriks. 
Reformierakonnaga liitus Perillus 2023. aastal. Alates 2024. aastast kuulub Kirke Reformierakonna Järvamaa juhatusse Reforminoorte esindajana. Samal aastal valiti ta Reformierakonna Türi piirkonna juhatusse koos Rein Oselini ja Mati Sadamaga, esimeheks sai Pipi-Liis Siemann.
2025. aasta KOV-valimistel kandideerib Kirke Perillus Türi vallas Reformierakonna nimekirjas vallavolikogusse.
Samuel Mbugua

Samuel Mbugua (sündinud 1. jaanuaril 1946) on Keenia endine poksija.
Mbugua kaotas kukk-kaalus (kuni 54 kg) 1968. aasta México olümpiamängude poksivõistlustel veerandfinaalis hilisemale kuldmedali- ja olümpiavõitjale Valerian Sokolovile (NSV Liit) ja jäi edasistest medaliheitlustest välja ning sai kergekaalus (kuni 60 kg) 1972. aasta Müncheni olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Jan Szczepańskile (Poola).
Lugu ja Lumm

Lugu ja Lumm on väike kirjastus Eestis.
Kirjastus on välja andnud mitmeid looduseteemalisi raamatuid, samuti Eesti päevaliblikate ülevaateplakateid.
Kirjastust juhivad Inga Tartes ja Urmas Tartes.
Ülle Toming

Ülle Toming (16. veebruar 1955 Tallinn – 6. august 2025) oli eesti tantsija, laulja, tantsupedagoog ja kultuuriloolane.
Ta lõpetas 1973. aastal Tallinna Koreograafiakooli (Liia Leetmaa klassis) ja 1975. aastal omandas laulu eriala tunnistuse Eesti Riikliku Filharmoonia estraadistuudios. 1983. aastal lõpetas ta Tallinna Pedagoogilise Instituudi kultuurhariduse erialal ning 1999. aastal omandas samas magistrikraadi kultuuriajaloos.
Aastatel 1973–1992 töötas Toming varietees „Tallinn“ ja esines ka „Viru Folk-show’s“. 1983. aastast oli ta Tallinna Ülikooli õppejõud. Aastatel 1989–1999 õpetas ta karaktertantsu Tallinna Balletikoolis. Ta oli pealavastaja assistent IX Gaudeamuse laulupeol (1984) ja XIII üldtantsupeol (1985).
Ta mängis filmides, näiteks „Perekonnapildid“ (1987) ja „Georgica“ (1998), ning etendas monolavastusi, sealhulgas Von Krahli teatris „Ma armastasin jaapanlast“. Ta osales muusikalis „Cabaret“ ("Rosie roll") ning andis liikumisloenguid eakatele.
Alates 1990. aastast oli ta abielus näitleja Jüri Krjukoviga.
Lisaks loomingulisele tegevusele kirjutas ta artikleid ja raamatuid, sealhulgas „Sabaga tähe aasta“ (1998), „Ilus algus“ (2008), „Süda paberil“ (2011) ja „Eesti saja-aastasest varieteetantsust ja muustki“ (2014).
Ivanna Klõmpuš-Tsintsadze

Ivanna Orestivna Klõmpuš-Tsintsadze (ukraina keeles Іванна Орестівна Климпуш-Цинцадзе; sündinud 5. juulil 1972) on Ukraina poliitik ja ajakirjanik. Ta oli aastatel 2016–2019 Ukraina esimene asepeaminister eurointegratsiooni küsimustes. Klõmpuš-Tsintsadze kuulub parlamenti aastast 2016.
Riu del Bancal Vedeller

Riu del Bancal Vedeller 'Bancal Vedelleri jõgi' on vooluveekogu Andorras La Massana vallas Arinsali lähedal Comapedrosa orgude looduspargis. 
Jõe pikkus on 1,4 km. See saab alguse 2631 m kõrguselt Estanys Forcatsist, voolab kõigepealt ida suunas ja pöördub siis lõuna poole üle Pla de l'Estany tasandiku (2000 m). Tasandikul, kus asub ka väike järv, suubuvad jõkke vasakult Port Dreti jõgi ("Riu del Port Dret"), mida toidab Port Dreti järv ("Estany del Port Dret"), ja Montmantelli jõgi, mida toidavad Montmantelli järved, ning Forat dels Malhivernsist ja Comapedrosa idanõlvalt lähtuvad veed. Tasandikul 2044 m kõrgusel Pla de l'Estany mägionni ja Coruvilla küünide juures läheb Riu del Bancal Vedeller üle Pla de l'Estany jõeks.
'Bancal Vedeller' tähendab tõenäoliselt 'vasikate karjamaaga astang'.
SIG Pro

SIG Pro on Šveitsi poolautomaatpüstol. Seda toodab ettevõte SIG Sauer Exeteri linnas New Hampshire'is Ameerika Ühendriikides. See on SIG Saueri esimene polümeerist raamiga relv. Seda on toodetud moonale .40 S&amp;W, .357 SIG ja 9×19mm Parabellum.
Pisko

""Pisco" suunab siia. Teiste tähenduste kohta vaata lehekülge Pisco (täpsustus)."
Pisko (hispaania keeles "pisco") on Tšiilist ja Peruust pärit puuviljabrändi. Seda destilleeritakse kääritatud, harilikult pressimisjääkidega viinamarjamahlast. Pisko arendasid 16. sajandil välja hispaania kolonialistid, kes otsisid asendust muidu Hispaaniast imporditud brändile "orujo". Pisko eelis "orujo" ees oli transpordikulude vähendamine, kuna seda sai Lõuna-Ameerikas valmistada.
M203

M203 on Ameerika Ühendriikide granaadiheitja. Sellega saab ühe laadimisega lasta ühe 40-mm granaadi, M203 kinnitub relva vintraua alla. See kasutab sama moona, mis vanem granaadiheitja M79. M203 ühildub paljude erinevate automaatidega, algselt konstrueeriti see relvadele M16 ja M4. Seda saab lihtsa vaevaga kasutada ka Kanada automaadil C7 (sisuliselt Kanada M16).
M203-st on toodetud ka eraldiseisvaid granaadiheitjaid ning mudeleid erinevate automaatide jaoks. Üldiselt kinnitatakse M203 püssi vintraua alla nii, et granaadiheitja päästik jääb emarelva salvest ettepoole. Automaadi salve kasutatakse M203 laskmisel käepidemena. Granaadiheitjal on eraldi sihik, kuna automaadi sihik ei ole sellega sihtimisel täpne.
Port Dreti järv

Port Dreti järv ("Estany del Port Dret") on Ebro jõgikonda kuuluv väike mägijärv Andorra loodeosas La Massana vallas Arinsalist loodes 2634 m (või 2587 m) kõrgusel merepinnast. 
Läheduses on mäetipp Port Dret (2685 m) Prantsusmaa ja Andorra piiril. 1,4 km läänes on Medécourbe'i mäetipp ehk Medecorba mäetipp (2914 m). Läheduses on ka Bareytese mäetipp ehk Pla de l'Estany mäetipp.
Port Dreti järvest voolab välja Port Dreti jõgi, mis kaugemal lõuna pool suubub Riu del Bancal Vedelleri.
Luigi Mangione

"Mitte segi ajada Luigi Maglionega."
Luigi Nicholas Mangione (sündinud 6. mail 1998) on Ameerika Ühendriikide mees, keda süüdistatakse UnitedHealthcare'i juhi Brian Thompsoni tapmises.
Thompson lasti New Yorgis maha 4. detsembril 2024. Viis päeva hiljem pidas politsei Mangione Altoona linnas Pennsylvanias kinni. Talle esitati süüdistus üheteistkümnes osariigiseaduse ja neljas föderaalseaduse rikkumise asjas, sealhulgas mõrvas, mõrvas terrorismi huvides, relva ebaseaduslikus omamises ja ebaseaduslikus jälitustegevuses. Föderaalprokuratuur nõuab Mangionele surmanuhtlust.
Luigi Mangionet on kirjeldatud kui "ajaloo enimlahatud ja kõige vastuolulisemat kahtlusalust". Talle on tekkinud oma toetajaskond. Arvamusküsitluste järgi on ta vanema elanikkonna seas pigem negatiivse varjundiga samas kui noorem ja liberaalsem osa ameeriklastest näeb teda pigem positiivsetes toonides. Toetust Mangionele on seostatud puudustega Ameerika Ühendriikide tervishoiusüsteemis.
Montmantelli järved

Montmantelli järved 
("Estanys de Montmantell") on seitse mägijärve Andorras La Massana vallas loodenurgas Arinsali lähedal kiviviske kaugusel Prantsusmaa ja Andorra piiril, mille seal moodustab Port d'Arinsal (2734 m) ja Ordino valla piirist, mille moodustab Roc de Montmantell (2764 m).
Montmantelli järved kaotavad jää- ja lumikatte igal aastal hiljem kui teised Andorra mägijärved.
Ammophila (putukad)

Ammophila on perekond kiletiivalisi sugukonnast kaevurherilased ("Sphecidae").
Perekonnas on umbes 200 liiki.
Kaevurherilased

Kaevurherilased ("Sphecidae") on sugukond kiletiivalisi putukaid. 
Perekonnad.
Lisaks neile on veel 110 perekonda alamsugukonnast "Crabroninae"; see alamsugukond on hiljem tõstetud eraldi sugukonnaks "Crabronidae".
Piisk (heraldika)

Piisk (inglise ja prantsuse keeles "gout", "goutte" vanaprantsuse sõnast 'piisake') on heraldikas stiliseeritud vedelikutilka meenutav vapikujund.
Kirjeldus.
Piisk on ümara allosaga ja teravdatud ülatipuga, piisa kõrgus on alati märgatavalt suurem kui laius. Eelistatud on keskajal kasutusel olnud laineliste külgedega kuju, kuid kasutatakse ka siledama joonega lihtsustatud varianti.'
Vähemalt Inglismaa heraldikatraditsioonis on ajalooliselt vanem kujundi kasutus vapikilbi pinda katvana (vapikirjelduses “goutty” või “goutté” 'piiskadega kaetud'). Seda võib leida alates juba 13. sajandist, näiteks Bulmeri perekonna vapil 1282. aastast. Piiskadega kaetud võib olla ka ükskõik milline ordinaaridest või vapikujundeist. 15. sajandist leidub piiska vappidel ka üksikkujundina.
Inglismaa uusaegses ja tänapäeva heraldikas võidakse piiska nimetada iga värvuse puhul erinevalt: kuldne on kullapiisk, hõbedane veepiisk, verepiisk on punane, pisar on sinine, tõrvapiisk must, õlipiisk roheline ja veinipiisk violetne.
Shuttle'i-Miri programm

Shuttle'i-Miri programm (inglise keeles: "Shuttle–Mir program", vene keeles: "Программа «Мир»–«Шаттл»") oli Ameerika Ühendriikide ja Venemaa koostööprojekt kosmoses, mille raames külastasid Ameerika kosmosesüstikud Vene kosmosejaama Mir, Vene kosmonaudid lendasid süstikutega ning üks Ameerika astronaut lendas kosmoselaevaga Sojuz, et osaleda Miril pikaajalistel missioonidel.
Projekti nimetati vahel ka "esimeseks faasiks" ning selle eesmärk oli anda Ameerika Ühendriikidele võimalus õppida Venemaa pikaajalise kosmoselennu kogemustest ja edendada koostööd kahe riigi ning nende kosmoseagentuuride vahel. Projekt aitas rajada teed edasistele koostööprojektidele kosmoses, eriti nn. "teisele faasile", milleks oli Rahvusvahelise Kosmosejaama (ISS) ehitamine. Programm kuulutati välja 1993. aastal, esimene missioon algas 1994. aastal ning projekt kestis 1998. aastani. Selle aja jooksul viidi läbi üksteist Space Shuttle'i missiooni, üks ühine Sojuzi lend ja seitse pikaajalist ekspeditsiooni, mille käigus viibisid Ameerika astronaudid kosmoses kokku ligi 1000 päeva. Lisaks Shuttle'i lendudele rahastas ja varustas Ameerika Ühendriigid teadusaparatuuriga ka kaks Miri moodulit – Spektr ja Priroda, mis olid Shuttle'i-Miri programmi ajal sisuliselt USA moodulid.
Neli aastat kestnud programmi jooksul saavutati kahe riigi koostöös mitmeid tähtsaid verstaposte kosmoseuuringutes: esmakordselt startis Ameerika astronaut Sojuzi pardal, loodi tollal suurim kosmosejaam (enne ISS-i valmimist) ning toimus esimene Ameerika astronautide kosmosekõnd, milleks kasutati Vene Orlani skafandrit.
Programmiga saavutati palju, kuid seda varjutasid seda ka mitmed mured. Pärast kosmosejaamas toimunud tulekahju kaheldi Miri ohutuses, Vene mehitamata kosmoselaev põrkas kokku jaama Spektri mooduliga, mis muutis selle elamiskõlbmatuks ning Vene kosmoseprogramm oli rahalistes raskustes. Sellest hoolimata koguti koostöö käigus palju teadusandmeid, teadmisi kosmosejaamade ehitusest ja kogemusi rahvusvahelises koostöös, mis aitas ISS-i rajamisele oluliselt kaasa.